માંડાવડ પાસે વિસાવદર નામનું ગામ છે. ત્યાં ગૌહત્યા થતી. દિનપ્રતિદિન ગૌ હત્યા સહજ થઈ ગયેલી. વિસાવદરના લોકોમાં તેની સામે વિરોધ કરવાની શક્તિ ન હતી. આથી ધર્મપ્રેમી હિન્દુઓનું દિલ દુભાતું. જ્યારે આ હકીકત પરાકાષ્ઠાએ પહોંચી ત્યારે વિસાવદર ગામના મહાજન અને સમસ્ત પ્રજાજનોએ માંડાવડના રાજવી દરબારશ્રી જીવાવાળા પાસે જઈ હિન્દુ ધર્મ તથા ગૌરક્ષા કરવાની પ્રાર્થના કરી. દરબારશ્રી જીવાવાળા ગૌરક્ષાને હિન્દુ ધર્મનું મુખ્ય લક્ષ માનતા હતા. ગૌહત્યાની તેઓ કલ્પના પણ કરી શકતા નહીં. ગૌમાતાના પ્રાણ બચાવવા આ રાજવી પોતાના પ્રાણની આહુતિ આપવા તૈયાર થઇ ગયા.